Aktîvîstanê Têgêrayîşê Ciwanan ê Şorişgêran (TCŞ) hêrişê dewleta tirke yê îşxalkere yê vera Kurdîstanî û tecrîdê vera Îmraliyî şermezar kerdî. Ciwanî roja pancşemeyî kuçeyê tewr qerebalixî yê Bordeauxî de rayîrî ra şîyî. Rayraşîyayîş de posterê Rayberê Şarê Kurdî Abdullah Ocalanî, alayê PKKyî û TCŞyî ameyî berzkerdene.
Ciwanan rayraşîyayîş de sloganê ''Kiştox Erdogan'', ''Vera faşîzmî mil bi mil'', ''Biciwîyo Serek Apo'' vatî û merşa Çerxa Şoreşê wende.
Deqayêkê rêzgirewtişî ra dima seba vîrameyîşê şehîdan nawnayîşêk ame kerdene.
